Kompassrose

Kompassrosen er en inndeling av sirkelen i et visst antall sektorer, gjerne 8, 16 eller 32, som ble anvendt i forbindelse med bruk av magnetkompasset til sjøs. Kompassrosen var da tegnet inn eller konstruert på et kort som en la under magnetnålen. Når magnetnålen så kom til ro, visste man at den pekte mot nord, og ved å dreie på kompassrosen, kunne en lese av den kursen en skulle seile i forhold til nord. Kompassrosen var inndelt i streker.  På engelsk brukes betegnelsen compass rose eller compass card. 
venstre|miniatyr|Kompassrose hugget i berget, fra Husøya på Halten

En kompassrose kan også være hugget inn i fjell, som et navigasjonshjelpemiddel. Slike kompassroser er hugget inn i mange heier langs kysten, f.eks. i Ulvøysund i Lillesand kommune, Bjorøya i Grimstad kommune, Mærdø i Arendal og Østre Bolærne i Færder kommune. En antar at slike roser kan være brukt i fobindelse med losing. Siden den magnetiske nordpol endres årlig, kan man regne seg fram til hvor mange grader slike innhuggede kompassroser avviker fra dagens nord. Da kan man forsøke å datere rosen. 
 Referanser 

 Se også 
Navigasjon
Misvisning
Solur
Vindrose

Kategori:Maritim navigasjon